google/wiki40b huggingface dataset:
Christian Ringnes

Bakgrunn

Christian Ringnes' slekt stammer fra gården Ringnes ved Krøderen. Han er sønn av Christian Ringnes senior og oldebarn av forretningsmannen og kunstmesenen Ellef Ringnes, som sammen med broren Amund startet Ringnes Bryggeri i 1877. Christian Ringnes senior solgte bryggeriet ut av familien, og bryggeriet er nå i danske hender. Familienavnet kommer fra Krødsherad hvor familiegården Ringnes gård etter sigende har vært i familiens eie i 500 år. 
Ringnes vokste opp i Halvdan Svartes gate på Frogner. Familien flyttet til Vinderen da han var åtte år og han gikk på Vinderen skole og senere Ris gymnas. Han avtjente verneplikt som befal i Hærens sanitet i Nord-Norge. Christian Ringnes junior er utdannet siviløkonom fra Université de Lausanne i Sveits og MBA ved Harvard Business School i USA. Han har siden 1984 vært en aktiv eiendomsinvestor og er i dag største eier og administrerende direktør i eiendomsselskapene Eiendomsspar og Victoria Eiendom. I 2001 kjøpte Ringnes den forfalne Ekebergrestauranten i Ekebergskråninga i Oslo, pusset den opp og åpnet restauranten på nytt påska 2005. I 2003 åpnet han i Oslo sentrum også verdens eneste miniflaskemuseum. 
Markedsføringsforeningen i Oslo utnevnte Christian Ringnes til «Oslo-ambassadør» for hans innsats for å fremme Oslo som by og reisemål. Andre Oslo-ambassadører har vært Grete Waitz, Wenche Myhre og Frode Kyvåg. I 2005 ble han tildelt æresprisen «Bypatrioten» av Oslo Byes Vel.

Kunstsamler

Ringnes har en av Norges største private kunstsamlinger. Samlingen inneholder bla. skulpturer av Auguste Rodin, Richard Hudson, Fernando Botero, Salvador Dalí, Dyre Vaa og Marc Quinn. Han har gitt Oslo kommune 300 millioner kroner til opparbeidelse og drift av skulptur- og kulturminneparken Ekebergparken i Oslo, som åpnet i 2013. Tidligere har han blant annet gitt byen «Påfuglfontenen» ved Nationaltheatret stasjon og «Kate Moss» i Operapassasjen.
Pseudeuryomia

Levevis

Larvene lever gjerne i råtnende ved eller annet dødt, organisk materiale.

Utbredelse

Slekten er utbredt på Komorene.
Cheongsam

Ordene Cheongsam og Qipao

Ordet «Cheongsam» (長衫), som betyr lang drakt, kommer fra kantonesisk, men er opprinnelig fra shanghainesisk (zǎnze eller zansae).
I andre deler av Kina er navnet «Qipao» (旗袍) vanligere. Dette navnet kommer fra mandsjuisk og fra Qing-dynastiet. Mandsjuene opererte med en folkeinndeling i åtte banner (旗 qi) og kalte seg selv bannermenn (bannerfolk 旗人 qiren). Den drakten som mandsjukvinnene i dette systemet bar, ble kalt bannerdrakt = qipao.

Historie etter 1911

Etter Qing-dynastiets fall i 1911 levde drakten videre og fikk økt popularitet. Særlig var klesmoten i Shanghai trendsettende, og her ble drakten meget populær i overklassen og i sosieteten. Den ble nå langt mer tettsittende enn den opprinnelig hadde vært, og ble derfor misbilliget av mange. Den nye utformingen kan minne om den vietnamesiske kvinnedrakten Áo dài.
Cheongsam/qipai ble tildels forbundet med de lettsindige 1930-årene i storbyen Stanghai.
Ved kommunistenes maktovertakelse i 1949 sørget man for at denne drakten og andre shanghainesiske særegenheter raskt gikk av moten. Kommunistene i Kina innførte i stedet for denne drakten varianter av maodressen som en slags reformdrakt for begge kjønn.
Men utvandrere og flyktninger fra Shanghai bragte draktmoten med seg til Hongkong der den forble populær. Ettersom den er så tettsittende at den hemmer bevegelsesfriheten noe, var og er den for det meste benyttet ved formelle anledninger. Drakten benyttes gjerne av politikere og filmskuespillere fra Hongkong eller Taiwan. Den ble vist i den populære filmen Suzie Wongs verden (The World of Suzie Wong), av hovedrolleinnehaveren Nancy Kwan, og dette gjorde drakten populære i hele verden for en periode tidlig i 1960-årene.
Etter år 2000 har det vært en viss renessanse for drakten i Shanghai og annetsteds i Fastlands-Kina.
Gjenge

En gjenge er en skruegang (sporet/rillen på en skrue, mutter, rør og lignende) eller låsgjenge (nøklegangen i en lås).
Gjenger kan oppfattes som en lang kile som er viklet rundt en sylindrisk stang (skrue). Gjengene kan vikles begge veier og ha ulik form og stigning. Skruenes mål og utforming og størrelse er forskjellig etter måleenheten som brukes. 
For eksempel i Europa bruker man normalt metriske mål (mm), mens i Nord-Amerika og Storbritannia brukes tommer i stedet. Metriske – og tomme-gjenger er ikke like, og kan derfor ikke brukes om hverandre. I de seinere år har det blitt mer vanlig å bruke metriske mål både i og utenfor Europa.

Standarder

Metriske gjenger måles alltid i millimeter. Gjengemåla starter med en stor M etterfulgt av et tall.
M betyr at gjengene er metriske, tallet viser til stordiameteren.
F.eks. M20 sier at en skrue er 20mm i diameter (ikke hodet).
Noen ganger kan det kanskje stå M20x1,7. Det betyr fortsatt at gjengediameteren er 20mm, men den viser også at stigningen(avstanden mellom hver gjenge) er 1,7mm. Hvis ikke stigning er oppgitt så gjelder ISO-standarden på stigning som man finner i gjengetabellen.
Standard vinkel på gjengene er 60°, mens rørgjenger har en vinkel på 55°.
Unified gjenger (tommer) bruker ikke M foran måla. Der brukes UNC eller UNF.
UNC betyr grovgjenger, UNF betyr fingjenger.

Links-gjenger

Normalt vil gjengene vikles slik at skruen vil bli skrudd innover ved å vri den med klokken.
Av og til brukes imidlertid skruer med «omvendte» gjenger. Disse skrus mot klokken for å skrus innover, og med klokken for utover. Denne typer gjenger blir ofte kalt links-gjenger. Bruken av links-gjenger er begrenset, men de brukes til tider i industrimaskiner/motorer, i situasjoner hvor normal drift med tiden ville skru skruen ut. Links-gjenger brukes f.eks. til å feste spindelen i boremaskiner og for å feste venstre pedal til kranken på tråsykler.
Ordet "Links" kommer av det tyske ordet for "venstre" og et annet navn for gjengetypen er "venstregjenger".
En del av disse er beskrevet i gjengetabeller
Coccothraustes

Systematikk

Clements et al. (2010) plasserte de to artene i slekten Hesperiphona sammen med med Coccothraustes, men molekylære data fra en studie i 2012 slår fast at Coccothraustes er monotypisk og kun omhandler én art, som er vidtspredd i Eurasia, mens Eophona omhandler to arter i Øst-Asia og Hesperiphona to arter i Nord-Amerika. Kjernebiter (C. coccothraustes) er derfor eneste art i denne slekten, mens de to nordamerikanske artene gulbrynkjernebiter (H. vespertina) og tåkekjernebiter (H. abeillei) hører hjemme i slekten Hesperiphona. Denne plasseringen støttes også av HBW Alive og BirdLife International.
Utilsiktet tap

Et utilsiktet tap (engelsk: collateral damage) er innen krigføring tap som ikke er planlagt (som en del av sluttresultat). Det er blitt hevdet at begrepet oppsto som en eufemisme under Vietnamkrigen.
Blant dem som har fått kritikk for å bruke betegnelsen collateral damage synonymt med «dødsfall blant sivile» (civilian casualties) er Jamie Shea (tidligere talsmann for NATO).
Allomengea scopigera

Utseende

Allomengea scopigera er en liten edderkopp. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Karnovs lovsamling

Karnovs lovsamling (eller i dagligtale bare Karnov) er en lovsamling som inneholder alle vesentlige danske lover. Lovene er kommentert med fortolkninger, prinsipielle dommer, administrative avgjørelser og litteraturhenvisninger. Dessuten er lovendringer innskrevet i lovene, så man har gjeldende lover med endringer samlet på ett sted. I tillegg gis det ut en EU-Karnov med kommentarer til EUs traktatverk og noe sekundærlovgivning.
Lovsamlingen er oppkalt etter den danske juristen Magnus Karnov. Den ble startet på av 1920-tallet under tittelen Hvermands Lovbog.
I Norge var Karnov norsk kommentert lovsamling det tidligere navnet på Norsk lovkommentar.
Tigbauan

Tigbauan (Bayan ng Tigbauan) er en kommune på Filippinene. Kommunen ligger på øya Panay og tilhører provinsen Iloilo. Folkemengden var på 62 706 innbyggere ved folketellingen i 2015.
Sadelfrosker

Utbredelse

Brachycephalidae finnes hovedsakelig begrenset til sørlige Brasil og er knyttet til regnskog, på grunn av den spesielle formeringen er de avhengige av områder med stadig nedbør.

Bygning og levevis

Eggene legges på land i fuktig jord og mose eller i Bromelia-rosetter i trærne og gjennomgår direkte utvikling. De finnes derfor nesten utelukkende i tåkeskog, hvor den stadige nedbøren gjør at fuktigheten i jorda og små vannansamlinger ikke tørker inn. De klekkes som bittesmå frosker, og også som voksne er de små, den største arten blir bare 5,8 cm som voksen, mens de fleste er nede i under 2 cm. Særlig slekten Brachycephalus blir sjeldent over 1 cm i lengde, og har bare tre tær på bakføttene og to på framføttene (i motsettning til andre amfibier som har fem tær på bakføttene og fire på framføttene).
De to slektene skiller seg på levevis. Brachysephalus er ganske kompakte, har tydelig varselfarge (gjerne gul eller oransje) og er giftige. Ryggen kan ha mørkere sadeltegninger som gir familien sitt navn. Ischnocnema-artene er grå og lettere i bygningen.
Raharizonia

Utseende

En middelsstor, avlang, brunlig trebukk. Antennene er tynne og omtrent så lange som kroppen. Hodet er fremstrakt, med ganske store, utstående fasettøyne, snuteformet forlenget. Pronotum er avrundet trapesformet, lengre enn bredt, men en slank tann midt på hver side. Dekkvingene er avsmalnende bakover. Beina er nokså lange og kraftige.

Utbredelse

Arten er endemisk for Madagaskar.
Captain Phillips

Handling

Filmen forteller den sanne historien om kaptein Richard Phillips (Tom Hanks), som ble tatt til fange av somaliske pirater mens de kapret MV Maersk Alabama, det første amerikanske lasteskipet til å bli kapret på 200 år.
Flint (Kiribati)

Navn

I Kiribatis grunnlov, opprinnelig vedtatt i 1979, listes øya som en del av statens territorium med navnet Flint. På engelsk benyttes også navnet Flint Island.

Geografi

Flint er ei koralløy på 3 km² som ligger 740 km nordvest av Tahiti. Det er den sørligste av Linjeøyene, med Vostok og Caroline som nærmeste naboøyer. Øya er lang, smal og lav, det vil si 4 km lang, 800 meter bred og med en maksimal høyde på 7 meter. Det er flere brakkvannsinnsjøer på Flint.
Den opprinnelige vegetasjonen ble ødelagt av menneskelig inngripen på 1800-tallet. I tillegg til guanodrift, ble det anlagt kokospalmeplantasje. En undersøkelse publisert i 1937 fant at bare rester av den opprinnelige planter var å finne.
Fuglelivet på øya har vært påvirket av introduserte arter, polynesiarotte og hund. Småfregattfugl (Fregata ariel) er blant fugleartene som finnes på Flint.

Historie

Det er framført at Ferdinand Magellan fikk øya i sikte i 8. februar 1521, men ingen steg i land før fra skip som besøkte øya på 1800-tallet.
USA gjorde krav på øya i henhold til Guano Islands Act av 1856. Også Storbritannia utstedte guanolisens og i 1870-årene begynte Houlder Brothers fra London å hente ut guano. John T. Arundel tok over i 1881. Det ble tatt ut guano fram til 1893. I 1870-årene ble det plantet kokospalmer, noe som var negativt for den opprinnelige vegetasjonen. Etter at guanodriften ble avviklet, ble øya avfolket. I 1902 ble det på nytt satt i gang med kopraproduksjon. Denne gang varte virksomheten til 1935 og øya ble igjen folketom. Siste besøk for å høste kopra fant sted i 1975.
En amerikansk ekspedisjon ble sendt til Flint for å observere den totale solformørkelsen som fant sted 3. januar 1908. Ekspedisjonen ble organisert av Lick Observatory i California i USA.
Flint ble i 1972 en del av den britiske kolonien Gilbert- og Elliceøyene. Da Gilbertøyene ble selvstendig som Kiribati i 1979, fulgte Flint med. USAs krav på øya ble oppgitt ved Tarawa-traktaten undertegnet samme år.
Hagerstown

Hagerstown er en by i Maryland i USA. Byen har et areal på 27,6 km², og har 39 008 innbyggere (2006). Den er den sjette største byen i Maryland.
Byen ble grunnlagt i 1762 og mange av de gamle bygningene i byen er fremdeles intakte. Næringslivet består blant annet produksjon av møbler, lær og fly. Byen ligger cirka 115 km fra Baltimore.
RaceTech

RaceTech Ltd er en liten estisk bilprodusent, startet i 1992 av Valter Teppan.  De holder til i Tartu.
Firmaet leverer tjenester og produkter til løpsmiljøet i Estland og Skandinavia, samt bygger en Lotus 7-replika kalt ESTfield.  Denne er basert på Lada-deler, med noen Volvo-deler der det trengs høyere styrke.  Den første prototypen, denne med Audi-motor var klar i 2000.  På slutten av 2003 var det produsert 78 biler.
Krama dej

Krama dej er et svenskspråklig musikkalbum med Anita Skorgan, utgitt i 1979. Albumet ble utgitt av plateselskapet EMI.
Darren Jackson

Klubbkarrière

Jackson begynte sin spillerkarrière hos Meadowbank Thistle i 1985, hvor han spilte nesten 50 seriekamper og scoret 22 seriemål frem til oktober 1986 da han meldte overgang til Newcastle United. Oppholdet i Newcastle var mindre positivt prestasjonsmessig da han på to sesonger scorte kun syv seriemål på 70 kamper. I desember 1988 dro han tilbake til Skottland, hvor han signerte en kontrakt med Dundee United. På Tannadice Park fikk han totalt 87 kamper og scorte 30 seriemål fordelt over fire år som partner i et offensivt angrepspar med Mixu Paatelainen. Klubben gikk for øvrig på et finaletap i Scottish Cup, før Jackson sommeren 1992 dro videre til sin hjemby og Hibernian.
Han fikk tilsammen 170 seriekamper og 50 seriemål fordelt over fem år på Easter Road, i tillegg til at han også var delaktig i at klubben klarte å komme seg til finalen i Scottish League Cup. Hans prestasjoner i Hibernian gjorde at han ble solgt til storklubben Celtic for 1,25 millioner pund i juli 1997, men hans opphold i klubben ble preget av et lengre avbrudd som følge av hydrocephalus. Han ble lånt ut til den engelske klubben Coventry City fra november 1998 til januar 1999, men var likevel med på å vinne både den skotske serien og ligacupen med Celtic. I mars 1999 dro han videre til Heart of Midlothian.
Hos Hearts fikk han tilsammen 56 seriekamper og syv mål frem til han ble lånt ut til Livingston i januar 2001. I utlånsperioden ble hans kontrakt med Hearts kansellert, og Jackson forlenget derfor sin periode hos Livingston ut sesongen, som til slutt endte med opprykk. Da sesongen var ferdigspilt ble han ikke tilbudt noen ny kontrakt, og turen gikk derfor videre til St. Johnstone, hvor han avsluttet sin spillerkarrière i juni 2002 etter først å ha spilt på et kortere låneopphold hos Clydebank.
Etter at han la opp som aktiv fotballspiller har Jackson fungert som fotballagent for Skottlands fotballforbund, hvor han blant annet representerer Jackie McNamara.

Internasjonal karriere

Jackson fikk sin landslagsdebut for Skottland i en vennskapskamp mot Russland i mars 1995. Han ble tatt ut i troppen til EM i fotball 1996 av landslagstrener Craig Brown, men fikk ikke spille noen av kampene. Han ble også tatt ut i troppen til VM i fotball 1998, hvor han spilte to av tre gruppespillkamper mot Brasil og Norge. Etter VM spilte han kun to gruppespillkamper i kvalifiseringen til EM i fotball 2000 og ble siden ikke lenger tatt ut på landslaget. Jackson fikk totalt 28 landskamper og fire landslagsmål for Skottland frem til oktober 1998.
Føynland

Historikk

Fra gammelt av var øya delt mellom tre gårder, Bjørnebu og Nordre og Søndre Foyn (Føyn). Hele øya, det vil si alle de tre gårdene, skal ha tilhørt St. Olavs kloster i Tønsberg frem til reformasjonen. Da ble gårdene overdratt til kronen, som pantsatte gårdene i 1644 til rådmann og kjøpmann Anbjørn Lauritsen. På tidlig 1700-tall, ble de tre gårdene solgt til tre forskjellige eiere. Alle gårds- og bruksnummer på øya, også andre småbruk, er senere utskilt fra disse tre gårdene.
Øya har skiftet navn opp gjennom historien. Fra gammelt av har navnet på øya vært Føenland (skal ha kommet fra «féøy»), senere Føienland, for så i moderne tid ha vært Foynland, før det fra departementalt hold ble fastslått av øyas navn skulle være Føynland. Imidlertid brukes navnet Foynland fortsatt av enkelte.
Stortingsvalget 1841

Valgordning

I hvert prestegjeld hadde sognepresten ansvar for å holde valgting som utpekte valgmenn. Sognepresten hadde også ansvaret for å vite hvem som var kvalifisert for stemmerett. Hvert kjøpsted holdt valgting og oppnevnte én valgmann for hver femti stemmeberettigede. Hvert prestegjeld på landet oppnevnte én valgmann for hvert påbegynte 100 stemmeberettigede.
Valgmennene møttes til valgmannsting. På landet hadde hvert av de sytten amtene valgmannsting, og utpekte inntil fire av 67 stortingsrepresentanter. 5-14 valgmenn skulle velge én stortingsrepresentant, 15-24 skulle velge to, 25-34 valgte tre, flere enn 34 valgte fire.
Kjøpstedene var oppdelt i 19 valgdistrikter. Disse valgdistriktene hadde én eller flere representanter, dels valgte flere kjøpsteder sammen én representant. En kjøpstad med færre enn 150 stemmeberettigede (Sarpsborg, Drøbak, Sandefjord, Porsgrunn, Grimstad, og Molde) valgte tingmann sammen med nærmeste større kjøpstad. 3-6 valgmenn i en kjøpstadsvalgkrets hadde én representant, 7-12 hadde to, 11-14 hadde tre, flere enn 14 hadde fire.
Kvalifisert for stemmerett var menn over 25 år med eiendom av en viss størrelse. I tillegg var embedsmenn og rettighetsmenn i Finnmark kvalifisert. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn ble innført i 1898. Kvinner hadde ikke stemmerett.
Tromsø valgte for første gang som kjøpstad, med egen stortingsrepresentant. Sarpsborg fikk status som kjøpstad 9. august 1839, og valgte for første gang sammen med Fredrikstad.
Den totale folkemengden var anslått til 1 275 200, 69 492 hadde stemmerett. Av disse stemte 35 481. 323 valgting i landdistriktene utpekte totalt 815 valgmenn. 24 valgting i byene utpekte totalt 139 valgmenn. Valgmannstingene ble holdt i perioden 5. juli 1841 til 12. november 1841.

Politikk

Det 10. ordentlige storting vedtok «Lov angaaende Forbrydelser», Norges første straffelov etter legalitetsprinsippet. Loven hadde fire straffekategorier: Henrettelse, straffarbeid (fra ett år til livstid), fengsel, og bøter.

Resultater

Valgmennene kunne stemme på hver enkelt stortingsplass i sitt valgmannsting. Kandidatene måtte tilhøre valgkretsen, og kunne ikke stemme på seg selv.
Nasrin Sotoudeh

Liv

Sotoudeh avsluttet sine juridiske studier i 1995, men måttet vente åtte år på sin advokatbevilling. I mellomtiden arbeidet hun som journalist og skrev blant annet om kvinnerett. Nasrin Sotoudeh er gift med Resa Chandan og har to barn.
Sotoudeh ble arrestert i september 2010 for spre propaganda med fare for landets sikkerhet og satt i enecelle i Evinfengselet. Hun ble i januar 2011 dømt til elleve års fengsel i tillegg til at hun mistet advokatbevillingen for 20 år. En ankedomstol reduserte senere fengselsstraffen til seks år og yrkesforbudet til ti år.
18. september 2013 ble det meldt at hun var løslatt fra fengselet, sammen med 13 andre politiske fanger.
Forsvarets hundeskole

Historie

Den norske militære tjenestehundens historie går tilbake til 1944, da Forsvarets sanitet startet trening av sanitetshunder i Sverige. I 1951 tok Forsvaret opp spørsmålet om å bruke hund i vakthold, og trening kom i gang i AR-1`s leir i Ski kommune. I 1953 ble hundeskolen, etter vedtak i Stortinget, etablert på Rauøy fort utenfor Fredrikstad, for så å bli flyttet til Seiersten fort i Drøbak i 1959. Der lå den inntil 1. juli 2003, da skolen ble relokalisert til Hauerseter leir ved Sessvollmoen garnison i forbindelse med den store omorganiseringen av forsvaret i Norge.

Kennel og fasisiliteter

Forsvarets hundeskole har en topp moderne kennel som sto ferdig til innflyttingen i juni 2003 og har plass for inntil 80 hunder. Fasilitetene inkluderer dessuten et topp moderne isolat, veterinærtjeneste, administrasjon og treningsforhold.
Veterinærklinikken er meget godt utrustet med kontor, venteværelse, undersøkelsesrom, operasjonssal, røntgenrom, laboratorium og egne oppstallingsplasser for pasientene.

Personelltrening

FHSK utdanner hundeførere av følgende kategorier: Vernepliktige hundeførere til Hæren, Sjøforsvaret og Luftforsvaret, FN-personell, NATO-personell, befal, sivile vaktmenn i Forsvaret, hundeførere og instruktører til Heimevernet.
David Furnish

Bakgrunn

David Furnish ble født i Toronto i Ontario som sønn av Jack Furnish, sjef ved Bristol-Myers farmasøytiske selskap, og Gladys Furnish. Han har en eldre bror, John, og en yngre bror, Peter. Furnish ble uteksaminert fra Sir John A. Macdonald Collegiate Institute i 1981 og tok en bachelorgrad i Business Administration ved University of Western Ontario i London i Ontario i 1985.
Han ble senere rekruttert av reklamebyrået Ogilvy & Mather og ble etter hvert overført til byråets England-kontor i London. Der ble han senere utnevnt som medlem i byråets styre.
Furnish er en av sjefene for filmselskapet Rocket Pictures sammen med ektemannen Elton John. Furnish sitter også i styret for Elton John AIDS Foundation og han er gjesteredaktør for magasinet Tatler og jevnlig spaltist i magasinene Interview og GQ. I 2015 kåret GQ ham til en av de 50 best kledde mennene i Storbritannia.

Personlig liv

Furnish innledet et forhold med sangeren Elton John i 1993. John fridde til Furnish I mai 2005 under et middagsselskap med venner og familie i parets hjem i Old Windsor. Furnish og John inngikk partnerskap 21. desember 2005, den første dagen partnerskap ble tillatt i England. Parets første barn, Zachary Jackson Levon Furnish-John, ble født i desember 2010 i California gjennom surrogati.  I januar 2013 ble parets andre sønn, Elijah Joseph Daniel Furnish-John, født gjennom samme surrogatmor. Da likekjønnet ekteskap ble tillatt i England og Wales i mars 2014, omgjorde John og Furnish partnerskapet til ekteskap og markerte begivenheten med en seremoni i Windsor, Berkshire 21. desember 2014 – på niårsdagen for inngåelsen av partnerskapet.
Norseman Xtreme Triathlon 2018

Norseman Xtreme Triathlon 2018 var et langdistansetriatlonløp som ble arrangert 5. august 2018. Løpet starter i Hardangerfjorden og avsluttes på Gaustadtoppen.
Rosekjelleren

Rosekjeller'n var en nattklubb som lå i kjelleren under revyteateret Chat Noir i Klingenberggata 5 i Oslo. Utestedet ble etablert av revyartisten Einar Rose (1898–1979) i 1936. I 1961 var stedet det mest populære i Oslo, og det gikk etterhvert fra å være «kabaretrestaurant til rølpested til gammelmanns-stripteaseklubb».
Grunnkretser i Rakkestad kommune

Grunnkretser i Rakkestad kommune er delområder og grunnkretser som seksjonerer Rakkestad kommune, Østfold, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Aursfjorden

Aursfjorden er en fjordarm av Malangen i Balsfjord og Målselv kommuner i Troms. Fjorden kalles også Sørfjorden. Kommunegrensa følger fjorden, som er 9,5 kilometer lang, fra innløpet mellom Storvikneset og Aursnes, til Aursfjordbotn innerst i fjorden.
Et godt stykke inn på vestsiden av fjorden ligger bygda Keianes, mens bygda Aursfjord ligger tvers over fjorden på motsatt side.
Fv184 går langs østsiden av fjorden.
Aaptos

Utbredelse

Slekten er utbredt i de fleste hav.